ઉત્તર કોરિયાના ચેરમેન કિમ જોંગ ઉન અને અમેરિકાના પ્રમુખ ડોનાલ્ડ ટ્રમ્પ

ઉત્તર કોરિયાના નેતા કિમ જોંગ ઉન સાથે સિંગાપોરમાં મુલાકાત બાદ ડોનાલ્ડ ટ્રમ્પે કહ્યું હતું, "ભૂતકાળ આપણું ભવિષ્ય નક્કી કરે એ જરૂરી નથી.

"અતીતના વિવાદને ભવિષ્યમાં યુદ્ધ નહીં કરવાના કરારમાં પલટી શકાય છે."

"ચેરમેન કિમ અને મેં હમણાં એક કરાર પર હસ્તાક્ષર કર્યા છે. કોરિયન દ્વિપકલ્પને અણુશસ્ત્રોથી સંપૂર્ણપણે મુક્ત કરવાની પોતાની અટલ પ્રતિબદ્ધતાનો તેમણે કરારમાં પુનરોચ્ચાર કર્યો છે."

"અમે આ કરારના વહેલામાં વહેલી તકે અમલ માટે નક્કર મંત્રણા કરવા માટે પણ સહમત થયા છીએ."

ડોનાલ્ડ ટ્રમ્પ અને કિમ જોંગ ઉનની એ તસવીરોએ રાજકીય પટલ પર આશા જન્માવી છે તેમાં કોઈ શંકા નથી. 

બન્ને દેશો વચ્ચેની તંગદિલીનું પ્રમાણ થોડાક મહિનામાં જ એકદમ ઘટી ગયું છે, પણ સવાલ એ છે કે શું આ મુલાકાતે અત્યાર સુધીની તમામ આશંકાને પણ ખતમ કરી નાખી છે?

સાફ દાનત, યોગ્ય નિઃશસ્ત્રીકરણ?

અમેરિકાના વિદેશ પ્રધાન માઇક પોમ્પિયો કહી ચૂક્યા છે કે ઉત્તર કોરિયા નિઃશસ્ત્રીકરણનો ઈરાદો વ્યક્ત કરશે પછી જ તેના પરના આર્થિક પ્રતિબંધો હટાવવામાં આવશે. 

મુદ્દો એ છે કે ભરોસો ન કરી શકાય એવો આ દેશ નિ:શસ્ત્રીકરણની દિશામાં સાફ દાનત સાથે કામ કરશે?

જવાહરલાલ નહેરુ યુનિવર્સિટીમાં કોરિયન સ્ટડીઝનાં પ્રોફેસર વૈજયંતિ રાઘવનને ખાતરી નથી. 

વૈજયંતિના જણાવ્યા અનુસાર, આંતરરાષ્ટ્રીય સંબંધ અને સલામતીની બાબતોમાં અણુ  નિઃશસ્ત્રીકરણની વાતનો અર્થ, અણુશસ્ત્રોનો એક પછી એક નાશ કરવો અને તેની ચકાસણી કોઈ આંતરરાષ્ટ્રીય એજન્સી કરે એવો થાય. 

વૈજયંતિ કહે છે, "ઉત્તર કોરિયાના સંદર્ભમાં અણુ  નિઃશસ્ત્રીકરણનો ચુસ્ત અમલ થશે એવું મને લાગતું નથી."

"આ કરારમાં હાલ માત્ર પ્રતિબદ્ધતાની વાત કરવામાં આવી છે અને તેનો અર્થ એવો થઈ શકે કે અણુ કાર્યક્રમને આગળ વધારવામાં નહીં આવે અને મિસાઇલ પરીક્ષણ નહીં કરવામાં આવે."

"આપણે આ અણુ  નિઃશસ્ત્રીકરણને મર્યાદિત અર્થમાં સમજવું જોઈએ."

અમેરિકાની અપેક્ષા સંતોષાશે?

ડોનાલ્ડ ટ્રમ્પ સાથેની મુલાકાત પહેલાં ઉત્તર કોરિયાએ અણુ પરીક્ષણ સ્થળનો નાશ કર્યો હતો

ડોનાલ્ડ ટ્રમ્પ અને કિમ જોંગ ઉન વચ્ચે થયેલા કરારમાં સમગ્ર કોરિયન દ્વીપકલ્પના સંપૂર્ણ નિઃશસ્ત્રીકરણની વાત કરવામાં આવી છે. 

તેનો અર્થ એ થાય કે દક્ષિણ કોરિયામાં અમેરિકાની અણુ સબમરીન તથા શસ્ત્રો હશે તો તેને પણ અમેરિકાએ પાછાં લેવાં પડશે. 

ઉત્તર કોરિયાનાં અણુશસ્ત્રો અને ટેક્નૉલૉજી... \n\nમને ઉપરના લેખ માટે સારું શીર્ષક આપો.
ટ્રમ્પ અને કિમની મંત્રણા પછી ઉત્તર કોરિયાના અણુશસ્ત્રોનું શું થશે?